
	Prasība
	Dokuments, kas apliecina prasības izpildi

	Atbilstība profesionālās darbības veikšanai

	1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.

Ja pretendents ir piegādātāju apvienība, prasība jāizpilda katram piegādātāju apvienības dalībniekam.


	1. Par Latvijas Republikā reģistrētu Pretendentu reģistrāciju atbilstoši normatīvo aktu prasībām, Komisija pārbaudīs informāciju Uzņēmumu reģistra publiski pieejamā datubāzē https://www.ur.gov.lv/lv/. Informāciju par Pretendentu, kas ir fiziska persona un Latvijas Republikā ir reģistrēta kā saimnieciskās darbības veicējs VID nodokļu maksātāju reģistrā, komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV;
1. Ārvalstīs reģistrēts Pretendents tā reģistrāciju apliecina atbilstoši attiecīgās valsts nosacījumiem, norādot publiski pieejamu reģistru, kur Pasūtītājs varētu pārliecināties par Pretendenta reģistrācijas faktu, vai iesniedzot:
1. komercdarbību reģistrējošas iestādes ārvalstī, kur Pretendents reģistrēts, izdotas spēkā esošas reģistrācijas apliecības vai cita līdzvērtīga dokumenta kopiju;
1. izziņas vai pakalpojumu sniegšanas atļaujas vai to kopijas, ko izsniegušas kompetentās nozares institūcijas vai profesiju vai arodu reģistri citā valstī, kur pretendents reģistrēts, izņemot gadījumu, ja informācija ir pieejama publiskajā datubāzē;
attiecīgās kompetentās institūcijas ārvalstī, kur Pretendents reģistrēts, izziņas vai to kopijas par Pretendenta personām ar pārstāvības (paraksta) tiesībām un to pārstāvības apjomu vai citus līdzvērtīgus dokumentus vai to kopijas.

	Tehniskās un profesionālās spējas

	Iepirkuma 1. un 2. daļā

	2.
	Pretendents iepriekšējo 3 (trīs) gadu laikā (2023., 2024., 2025. un 2026. gadā līdz piedāvājumu iesniegšanas dienai) ir veicis vismaz 2* (diviem) pasūtītājiem iepirkuma priekšmetam līdzvērtīgu preču piegādes (tai skaitā uzdrukas nodrošināšana), kuru kopējais finanšu apjoms ir:
1. Iepirkuma 1. daļā - ne mazāks kā 15 000,00 (piecpadsmit tūkstoši euro) EUR (ieskaitot PVN);
1. Iepirkuma 2. daļā – ne mazāk kā 15 000,00 (piecpadsmit tūkstoši euro) EUR (ieskaitot PVN).
* Pretendents var pierādīt pieredzi ar piegādēm vairāk kā 2 (diviem) pasūtītājiem, nodrošinot minimālo prasībā norādīto kopējo finanšu apjomu attiecīgajā iepirkuma daļā. Ja Pretendents iesniedz piedāvājumu vairākās iepirkuma daļās, pieredzes finanšu apjoms ir jāpierāda par katru daļu atsevišķi.

Ja piedāvājumu iesniedz piegādātāju apvienība, prasība jāizpilda vismaz vienam no piegādātāju apvienības biedriem vai visiem piegādātāju apvienības dalībniekiem kopā.
	1. Pretendenta pieredzes apliecinājums, kas noformēts saskaņā ar Nolikuma 6. pielikumā noteikto formu. Komisijai ir tiesības ziņas pārbaudīt, sazinoties ar norādīto pasūtītāja kontaktpersonu. 
1. Dokumentācija (piemēram, pieņemšanas - nodošanas akts, pasūtītāju atsauksmes vai citi dokumenti), kas apliecina Nolikuma 6. pielikumā norādīto pieredzi un finanšu apjomu.

	Iepirkuma 3. daļā

	3.

	Pretendenta rīcībā ir šādi speciālisti darbu veikšanai:
1) Projekta vadītājs:
Speciālists, kam ir pieredze informatīva materiāla koncepta, literārā satura un radošā risinājuma izstrādē. Pieredze vismaz 2 (divu) projektu vadībā, kuru izstrādē ietilpa interaktīvu prezentāciju un to darbības instrukciju izstrāde.
2) Grafiskais dizainers:
Augstākā vai nepabeigta augstākā izglītība mākslā, vēlams grafiskajā dizainā. Pieredze vismaz 2 (divu) vizualizāciju un interaktīvu prezentāciju izstrādē.
3) Teksta latviešu valodā redaktors, korektors:
Augstākā izglītība filoloģijā. Pieredze vismaz 2 (divu) materiālu teksta zinātniskā, literārā stila rediģēšanā un gramatiskā korekcijā latviešu valodā.
	1. Speciālistu pieredzes apliecinājums par Pretendenta piedāvātā personāla iepriekšējo 3 (trīs) gadu laikā radītajām interaktīvajām prezentācijām, kas noformēts saskaņā ar Nolikuma 5. pielikumā noteikto formu, norādot attiecīgās prezentācijas pasūtītājus, īstenošanas gadu, materiāla mērķi, konceptu, kā arī uzskaitot uzdevuma ietvaros paveikto: radošo risinājumu un izmantotos interaktīvos elementus.
1. Speciālistu pieredzes apliecinājumā (Nolikuma 5. pielikumā) iekļauto pasūtītāju atsauksmes ar konkrētiem izpildes termiņiem, veiktajiem darbiem, utt. Ja iesniegtajā dokumentā ir norādīts speciālista pārstāvētais uzņēmums, bet nav minēts pats speciālists, Pretendents iesniedz apliecinājumu par speciālista iesaisti norādītājā projektā un tā veiktajiem darbiem.
Iesaistīto speciālistu izglītību apliecinošu dokumentu kopijas, nepieciešamības gadījumā uzrādot dokumenta oriģinālu. Ja izglītību apliecinošais dokuments iegūts ārzemēs, tad jāiesniedz apliecināts dokumenta tulkojums latviešu valodā un, ja papildus nepieciešams, dokumenti vai paskaidrojumi, kas pierāda atbilstību Nolikumā izvirzītajām prasībām.

	4.
	Ja Pretendents iepirkuma līguma izpildē paredz balstīties uz citu personu tehniskajām un profesionālajām iespējām, Pretendents to norāda piedāvājumā pievienojot aizpildītu un parakstītu Nolikuma 4. pielikumu. Lai apliecinātu kvalifikāciju, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgā kvalifikācija ir nepieciešama.

	5.
	Pretendentam jānorāda informācija par apakšuzņēmējiem, kurus plāno piesaistīt līguma izpildē, kuru līguma izpildei nododamā vērtība ir vismaz EUR 10 000 (desmit tūkstoši euro) bez PVN. Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
	1. Ja Pretendents iepirkuma līguma izpildē plāno piesaistīt apakšuzņēmējus, Pretendents to norāda piedāvājumā pievienojot aizpildītu un parakstītu Nolikuma 4. pielikumu. 
1. Katra apakšuzņēmēja apliecinājums vai vienošanās par tā gatavību veikt tam izpildei nododamo līguma daļu. 



